สวัสดีค่ะ หนูมีอากรเลือดกำเดาไหลแรกๆก็เป็นไม่มาก นานๆทีจะเป็นครั้งหนึ่งแต่ช่วง 2-3 เดือนมานี้อาการเลือดไหลทุกวัน วันละ 2-3 ครั้งและในช่วงกลางคืนนอนๆยุเลือดก็ไหลออกมา จะส่งผลทำให้เกิดอันตรายหรือป่าวค่ะ
สวัสดีค่ะ การมีเลือดกำเดาไหล เกิดจากเส้นเลือดภายในโพรงจมูกแตก ส่วนใหญ่ไม่ได้เกิดจากการเป็นโรค เพราะเส้นเลือดภายในโพรงจมูกค่อนข้างเปราะบางและแตกได้ง่าย โดยหากนานๆ เกิดขึ้นสักครั้ง อาจเกิดจาก- การล้วงหรือแคะจมูกที่รุนแรง การจามบ่อย ๆ จามแรง สั่งน้ำมูกแรงเกินไป- สิ่งแปลกปลอมติดค้างอยู่ภายในจมูก- จมูกได้รับการกระแทกแรง- สภาพอากาศที่หนาวและแห้ง หรืออากาศที่ร้อนจัดก็ได้- การใช้ยาบางชนิดที่มีผลทำให้โพรงจมูกแห้ง เช่น ยาแก้แพ้ ยาแก้คัดจมูก เป็นต้นแต่หากมีเลือดกำเดาไหลทุกวัน วันละ 2-3 ครั้ง ถือว่าบ่อยผิดปกติ ซึ่ง อาจเกิดจาก- การทานยาต้านการแข็งตัวของเลือดเป็นประจำเพื่อรักษาโรคบางอย่าง รวมถึงยาแอสไพริน- เป็นโรคภูมิแพ้ ที่ทำให้มีน้ำมูกและอาการคัดจมูกบ่อยๆ- มีภาวะการแข็งตัวของเลือดผิดปกติ เช่น โรคฮีโมฟิเลีย หรือมีการแข็งตัวของเกร็ดเลือดผิดปกติ เช่น โรควอนวิลลิแบรนด์ (vWD) เป็นต้น- มีเนื้องอกหรือมะเร็งในโพรงจมูกหากยังคงมีเลือดกำเดาไหลบ่อย ๆ โดยที่ไม่ได้เกิดจากการแคะจมูก หรือเป็นโรคภูมิแพ้ที่มีการสั่งน้ำมูกบ่อยๆ และไม่ได้ทานยาใดๆ อยู่ แนะนำว่าควรไปพบแพทย์เฉพาะทางหู-คอ-จมูกเพื่อตรวจหาสาเหตุค่ะ ซึ่งแพทย์อาจทำการตรวจภายในโพรงจมูก รวมถึงเจาะเลือดเพื่อตรวจหาโรคต่างๆ และประเมินภาวะโลหิตจางร่วมที่อาจพบร่วมด้วย เนื่องจากมีการเสียเลือดบ่อยๆค่ะ